Diari Oficial de la Generalitat Valenciana


Sumari del DOGV 4170, del 17-01-2002 (2002/7)

RESOLUCIÓ de 13 de desembre de 2001, de la Universitat Politècnica de València, per la qual es convoca un concurs per a proveir places de cossos docents universitaris.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7


Data del document
:   13-12-2001

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * concurs administratiu
    * personal docent

RESOLUCIÓ de 13 de desembre de 2001, de la Universitat Politècnica de València, per la qual es convoca un concurs per a proveir places de cossos docents universitaris. [2002/X7]
  
Fent ús de les atribucions conferides per la Llei Orgànica 11/1983 i l'article 2.4 del Reial Decret 1.888/1984, que regula els concursos per a la provisió de places dels cossos docents universitaris, aquest Rectorat ha resolt:
  
Convocar un concurs per a proveir les places que s'esmenten en l'annex I (i II en el cas que n'hi haja) d'aquesta resolució, d'acord amb les bases següents:
  
Primera
  
Aquest concurs es regirà pel que disposa la Llei Orgànica 11/1983, de 25 d'agost (Boletín Oficial del Estado d'1 de setembre); el Reial Decret 1.888/1984, de 26 de setembre (Boletín Oficial del Estado de 26 d'octubre), modificat parcialment pel Reial Decret 1.427/1986, de 13 de juny (Boletín Oficial del Estado d'11 de juliol); l'Ordre de 28 de desembre de 1984 (Boletín Oficial del Estado de 16 de gener de 1985), i el Decret 145/1985, de 20 de setembre (Diari Oficial de la Generalitat Valenciana de 30 de setembre), pel qual s'aproven els Estatuts de la Universitat Politècnica de València, i en allò que no hi estiga previst, per la legislació general de funcionaris que hi siga aplicable.
  
Segona
  
Per a ser admés a l'esmentat concurs, els aspirants hauran de reunir els requisits següents:
  
a) Ser espanyol o ciutadà d'algun dels altres estats membres de la Unió Europea, o nacional d'aquells estats als quals en virtut dels tractats internacionals establits per la Unió Europea i ratificats per Espanya, els siga aplicable la lliure circulació de treballadors en els termes en què aquesta es trobe definida en el Tractat Constitutiu de la Comunitat Europea, segons disposa la Llei 17/1993, de 23 de desembre. També hi podran participar els descendents i el cònjuge d'un ciutadà de la Unió Europea, i els descendents del cònjuge, sempre que els cònjuges no estiguen separats de dret i que els descendents siguen menors de vint-i-un anys o majors però que visquen al seu càrrec. Aquest benefici també serà aplicable als familiars d'altres estats, si hi ha tractats internacionals, ratificats per Espanya, que així ho establisquen.
  
b) Haver fet els 18 anys i no haver complit els 70.
  
c) No haver sigut separat, mitjançant un expedient disciplinari, del servei de l'administració pública, ni trobar-se inhabilitat per sentència ferma per a l'exercici de funcions públiques.
  
En el cas dels aspirants que no tinguen la nacionalitat espanyola, no estar sotmesos a sanció disciplinària o condemna penal que impedisca en el seu estat, l'accés a la funció pública.
  
d) No patir cap malaltia ni defecte físic o psíquic que impedisca el desenvolupament de les funcions corresponents a un professor d'universitat.
  
Tercera
  
Hauran de reunir, a més, les condicions específiques que s'indiquen a continuació:
  
a) Cal estar en possessió del títol de doctor, excepte en les places de titular d'escola universitària, per a les quals es requereix el títol de llicenciat, arquitecte o enginyer superior, o el títol de diplomat, arquitecte tècnic o enginyer tècnic en algunes àrees de coneixement determinades pel Consell d'Universitats.
  
b) Per als concursos a places de catedràtic d'universitat, cal complir les condicions indicades en l'article 4.1.c) del Reial Decret 1.888/1984.
  
c) No podran participar en el concurs per a proveir places de professor titular d'universitat els qui hagueren estat contractats durant dos o més anys com a ajudant en aquesta universitat, excepte les excepcions previstes en l'article 37.4 de la Llei 11/1983, de 25 d'agost, de Reforma Universitària.
  
d) Podran participar en els concursos de mèrits els professors del cos a què correspon la plaça vacant.
  
Quan la plaça convocada a concurs de mèrits siga de professor titular d'universitat o de catedràtic d'escola universitària, podran concórrer indistintament professors d'aquests dos cossos. A les places de professor titular d'escoles universitàries convocades a concurs de mèrits podran concórrer també els catedràtics numeraris de batxillerat.
  
La concurrència dels requisits anteriors s'haurà de referir sempre a una data anterior a l'expiració del termini fixat per a sol·licitar la participació en el concurs.
  
Quarta
  
Els qui vulguen prendre part en el concurs, hauran de trametre la corresponent sol·licitud al Rectorat de la Universitat Politècnica de València, per qualsevol dels procediments establits en la Llei de Règim Jurídic de les Administracions Públiques i del Procediment Administratiu Comú, en el termini de vint dies hàbils a partir de l'endemà de la publicació d'aquesta convocatòria en el Boletín Oficial del Estado, mitjançant instància, segons el model de l'annex III, degudament emplenada i en triple exemplar, per a cada una de les places que sol·liciten, juntament amb la documentació següent:
  
a) Fotocòpia del document nacional d'identitat o passaport. Els candidats que no tinguen la nacionalitat espanyola hauran d'aportar, a més, un certificat expedit per l'autoritat competent del seu país d'origen que acredite la nacionalitat.
  
b) Fotocòpia confrontada del títol acadèmic (o document acreditatiu) exigit, que si s'ha obtingut a l'estranger, haurà de ser homologat a Espanya. Els nacionals de la resta d'estats membres de la Unió Europea hauran d'acreditar que els ha sigut concedit el reconeixement del títol exigit, de conformitat amb el que disposa el Reial Decret 1.665/1991, de 25 d'octubre (BOE 22-11-91).
  
c) Certificats on s'acredite el compliment dels requisits acadèmics específics que indica la base tercera per a participar en el concurs.
  
d) Resguard que justifique el pagament de 4.000 pessetes (24,04 euros) en concepte de drets d'examen.
  
Cinquena
  
Els aspirants hauran de pagar, dins del termini de la presentació de sol·licituds, mitjançant un ingrés en Bancaixa, Urbana Universitat Politècnica, número de compte 2077 0724 68 2838355562 Universitat Politècnica de València, Taxes, la quantitat de 4.000 pessetes (24,04 euros) en concepte de drets d'examen, i especificar-hi el nom i els cognoms, els número de carnet d'identitat i la plaça a la qual concursen amb la indicació del número. El resguard de l'ingrés s'haurà d'adjuntar a la sol·licitud que es presente per a participar en el concurs.
  
Sisena
  
Una vegada acabat el termini de presentació de sol·licituds, el rector de la Universitat Politècnica de València, per qualsevol dels procediments establits en la Llei de Règim Jurídic de les Administracions Públiques i del Procediment Administratiu Comú, trametrà a tots els aspirants una relació completa d'admesos i d'exclosos, amb la indicació de les causes de l'exclusió. Contra aquesta resolució que aprova la llista d'admesos i d'exclosos, les persones interessades podran presentar una reclamació davant del rector, en el termini de quinze dies hàbils a comptar des de l'endemà de la notificació de la relació d'admesos i d'exclosos. Es considerarà motiu d'exclusió incorregible l'impagament de les taxes en el període de presentació de sol·licituds.
  
Setena
  
Amb una antelació mínima de quinze dies naturals, el president de la comissió notificarà a tots els aspirants la data, l'hora i el lloc de l'acte de presentació.
  
Vuitena
  
En l'acte de presentació, els concursants hauran d'entregar a la presidència de la comissió la documentació indicada en els articles 9 i 10 del Reial Decret 1.427/1986, que modifica parcialment al Reial Decret 1.888/1984 (s'hi inclou l'annex IV, model de currículum, que les persones interessades hauran d'utilitzar per a aquest tràmit).
  
Novena
  
La comissió encarregada de resoldre el concurs, en el transcurs de les proves orals, valorarà i tindrà en compte si els aspirants, que no posseeixen la nacionalitat espanyola, tenen un coneixement adequat del castellà.
  
Deu
  
Els candidats proposats per a la provisió de la plaça hauran de presentar al Registre General de la Universitat Politècnica de València, en el termini de quinze dies hàbils següents a l'acabament de l'actuació de la comissió, per qualsevol dels mitjans assenyalats en l'article 38.4 de la Llei de Règim Jurídic de les Administracions Públiques i del Procediment Administratiu Comú, els documents següents:
  
a) Fotocòpia del DNI o document equivalent per als nacionals dels altres estats a què fa referència la base segona a) d'aquesta convocatòria.
  
b) Certificat mèdic oficial de no patir cap malaltia ni defecte físic o psíquic que li impedisca el compliment de les funcions corresponents als professors d'universitat.
  
c) Declaració jurada de no haver sigut separat de l'administració pública, en virtut d'expedient disciplinari, i no trobar-se inhabilitat per a l'exercici de la funció pública.
  
d) Fotocòpia compulsada del títol acadèmic exigit en la convocatòria.
  
Els aspirants que no tinguen la nacionalitat espanyola hauran d'acreditar que no estan sotmesos a cap sanció disciplinària o condemna penal que impedisca, en el seu estat, l'accés a la funció pública mitjançant un certificat expedit per les autoritats competents del seu país d'origen.
  
Els aspirants espanyols que tinguen la condició de funcionaris de carrera estan exempts de justificar aquests documents i requisits, i han de presentar un certificat del ministeri o organisme de què depenen, que acredite la seua condició de funcionari i totes les circumstàncies que consten en el seu full de serveis.
  
D'acord amb el Reial Decret 236/1988, de 4 de març, les comissions encarregades de jutjar estan classificades en la categoria primera, segons el que disposa l'article 33.2 i l'annex IV de l'esmentat reial decret.
  
València, 13 de desembre de 2001.- El rector: Justo Nieto Nieto.
  
ANNEX I
  
Catedràtic/a d'universitat
  
706/01 (Codi 3113). Àrea de coneixement: Arquitectura i Tecnologia de Computadores
  
Departament: Informàtica de Sistemes i Computadors
  
Perfil docent de la plaça: Avaluació de Sistemes Informàtics. Disseny i Modelatge de Computadors
  
Centre: Facultat d'Informàtica
  
Classe de convocatòria: concurs d'accés
  
Nombre de places: 1
  
707/01 (Codi 3110). Àrea de coneixement: Enginyeria Cartogràfica, Geodèsia i Fotogrametria
  
Departament: Enginyeria Cartogràfica, Geodèsia i Fotogrametria
  
Perfil docent de la plaça: Geofísica. Prospeccions Geofísiques
  
Centre: ETSE Geodèsica, Cartogràfica i Topografia
  
Classe de convocatòria: concurs d'accés
  
Nombre de places: 1
  
708/01 (Codi 3123). Àrea de coneixement: Matemàtica Aplicada
  
Departament: Matemàtica Aplicada
  
Perfil docent de la plaça: Càlcul Integral i Infinitesimal. Ampliació de Càlcul Integral i Infinitesimal. Càlcul. Advanced Mathematics for Engineers
  
Centre: ETSE Industrials
  
Classe de convocatòria: concurs d'accés
  
Nombre de places: 1
  
709/01 (Codi 3133). Àrea de coneixement: Llenguatges i Sistemes Informàtics
  
Departament: Sistemes Informàtics i Computació
  
Perfil docent de la plaça: Programació Declarativa
  
Centre: Facultat d'Informàtica
  
Classe de convocatòria: concurs d'accés
  
Nombre de places: 1
  
Titular d'escola universitària
  
710/01 (Codi F2155). Àrea de coneixement: Economia Aplicada
  
Departament: Economia i Ciències Socials
  
Perfil docent de la plaça: Operacions i Processos de Producció
  
Centre: EPS de Gandia
  
Classe de convocatòria: concurs d'accés
  
Nombre de places: 1
  
711/01 (Codi F2354). Àrea de coneixement: Tecnologia Electrònica
  
Departament: Enginyeria Electrònica
  
Perfil docent de la plaça: Electrònica Analògica. Bioelectrònica
  
Centre: EU d'Enginyeria Tècnica Industrial
  
Classe de convocatòria: concurs d'accés
  
Nombre de places: 1
  
712/01 (Codi F2570). Àrea de coneixement: Tecnologia Electrònica
  
Departament: Enginyeria Electrònica
  
Perfil docent de la plaça: Disseny de Sistemes Integrats Digitals. Electrònica Bàsica
  
Centre: ETSE de Telecomunicació
  
Classe de convocatòria: concurs d'accés
  
Nombre de places: 1
  
713/01 (Codi F1431). Àrea de coneixement: Projectes Arquitectònics
  
Departament: Projectes Arquitectònics
  
Perfil docent de la plaça: Projectes I i III
  
Centre: ETS d'Arquitectura
  
Classe de convocatòria: concurs d'accés
  
Nombre de places: 1
  
714/01 (Codi F2129). Àrea de coneixement: Projectes Arquitectònics
  
Departament: Projectes Arquitectònics
  
Perfil docent de la plaça: Elements de Composició. Projectes III
  
Centre: ETS d'Arquitectura
  
Classe de convocatòria: concurs d'accés
  
Nombre de places: 1
  
715/01 (Codi F2954). Àrea de coneixement: Llenguatges i Sistemes Informàtics
  
Departament: Sistemes Informàtics i Computació
  
Perfil docent de la plaça: Enginyeria de la Programació
  
Centre: Facultat d'Informàtica
  
Classe de convocatòria: concurs d'accés